กรณ์โยนรัฐบาลใหม่เพิ่มวงเงินกู้บ้านหลังแรก
กรณ์พอใจประชาชนยื่นกู้สินเชื่อบ้านหลังแรก ฝากธอส.ดำเนินการโปร่งใส ยุติธรรม โยนรัฐบาลใหม่อนุมัติเพิ่มวงเงิน50,000ล้านบาท
9 พ.ค. 2554

กรณ์พอใจประชาชนยื่นกู้สินเชื่อบ้านหลังแรก ฝากธอส.ดำเนินการโปร่งใส ยุติธรรม โยนรัฐบาลใหม่อนุมัติเพิ่มวงเงิน50,000ล้านบาท 
นายกรณ์ จาติกวณิช รมว.คลังลงตรวจเยี่ยมโครงการบ้านธอส.เพื่อที่อยู่อาศัยหลังแรก ปลอดดอกเบี้ย0%เป็นเวลา2ปี ตามนโยบายของรัฐบาล 
นายกรณ์ กล่าวว่า ถือเป็นที่น่าพอใจเพราะประชาชนให้การตอบรับกับโครงการนี้เป็นอย่างดี ขอฝากให้ทางธนาคารอาคารสงเคราะห์ หรือ ธอส.ดำเนินการอย่างโปร่งใสและยุติธรรม ซึ่งการจัดทำระบบแสดงตัวเลขผู้จองออนไลน์ถือว่าเป็นการแสดงความโปร่งใสในการตรวจสอบ 
ส่วนจะมีการเพิ่มวงเงินเป็น 50,000 ล้านบาท จากเดิมที่อยู่ที่ 25,000 ล้านบาท หรือไม่นั้น คงต้องเป็นการตัดสินใจของรัฐบาลชุดใหม่ที่จะเข้ามาทำงานแทน ทั้งนี้กรณีที่รัฐบาลมีการออกค่าธรรมเนียมในการโอนและจดจำนองให้ประชาชน จะไม่เป็นภาระต่อรัฐบาลเพราะได้มีการประเมินไว้ล่วงหน้าแล้ว